Casa Violeta posa en marxa un Punt Violeta Digital amb nous recursos
03 de desembre de 2024

· La Guia d'acolliment per a dones que estan patint violència de gènere a Manises es pot trobar tant en format físic com digital

Manises, 3 de desembre de 2024-. Manises disposarà d’un nou Punt Violeta Digital, en què es pot trobar informació sobre la Guia de recursos per a dones que estan patint violència de gènere, recursos municipals disponibles, Centre Dona 24H, UFAM i Serveis de l’ Oficina d’Atenció a Víctimes del Delicte. També hi ha altra informació d’interés com ara la Guia de corresponsabilitat per a homes, el decàleg “Juguem a ser iguals” o campanyes municipals contra la violència masclista i per una societat igualitària.

La regidora d’Igualtat i Diversitat Sexual, Pilar Bastante, explica que “amb aquest nou recurs l’objectiu és oferir informació clara, senzilla i accessible que pot ser un reforç en la presa de decisions i en el procés de recerca d’ajuda i protecció”.

Per l’altra banda, la Guia d'acolliment per a dones que estan patint violència de gènere a Manises també s’ha editat en format físic i es pot trobar a Casa Violeta, farmàcies, Casa de Cultura, Policia Local i altres edificis municipals. Aquest és un recurs que ajuda a detectar una situació de violència i quins passos i decisions cal prendre per a eixir d'ella.

Les seues pàgines resumeixen de manera pràctica els recursos socials, jurídics i especialitzats en violència de gènere. A més, en la primera part, té un qüestionari de detecció per a saber si vivim una relació tòxica, el qual pot ajudar a identificar problemes relacionats amb la violència de gènere.

Més informació:

https://www.manises.es/es/igualtat/pagina/punto-violeta